CELEX: 32008D0799
Language: et
Date: 2008-10-10 00:00:00
Title: 2008/799/EÜ: Komisjoni otsus, 10. oktoober 2008 , millega määratakse kindlaks liikmesriikide lõplikud eraldised teatava arvu hektarite jaoks 2008. eelarveaastal viinamarjaistanduste ümberkorraldamiseks ja muutmiseks nõukogu määruse (EÜ) nr 1493/1999 alusel (teatavaks tehtud numbri K(2008) 5738 all)

16.10.2008   
            
            
               ET
            
            
               Euroopa Liidu Teataja
            
            
               L 275/42
            
         
      KOMISJONI OTSUS,
   10. oktoober 2008,
   millega määratakse kindlaks liikmesriikide lõplikud eraldised teatava arvu hektarite jaoks 2008. eelarveaastal viinamarjaistanduste ümberkorraldamiseks ja muutmiseks nõukogu määruse (EÜ) nr 1493/1999 alusel
   (teatavaks tehtud numbri K(2008) 5738 all)
   (Ainult bulgaaria-, hispaania-, tšehhi-, saksa-, kreeka-, prantsus-, itaalia-, ungari-, malta-, portugali-, rumeenia-, sloveeni- ja slovakikeelne tekst on autentsed)
   (2008/799/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 14 lõiget 2,
   ning arvestades järgmist:
   
               (1)
            
            
               Viinamarjaistanduste ümberkorraldamise ja muutmise eeskirjad on sätestatud määruses (EÜ) nr 1493/1999 ja komisjoni 31. mai 2000. aasta määruses (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/19993 üksikasjalikud rakenduseeskirjad tootmisvõimsuse puhul. (2)
               
            
         
               (2)
            
            
               Finantsplaneerimise ning määruses (EÜ) nr 1227/2000 sätestatud ümberkorraldamise ja muutmise kava rahastamises osalemise üksikasjalike eeskirjadega on ette nähtud, et viited teatavale eelarveaastale on viited liikmesriikide poolt 16. oktoobrist kuni järgmise aasta 15. oktoobrini tehtud tegelikele maksetele.
            
         
               (3)
            
            
               Vastavalt määruse (EÜ) nr 1493/1999 artikli 14 lõikele 1 teeb komisjon eraldiste iga-aastase suunava jaotuse liikmesriikide vahel objektiivsete kriteeriumide alusel, milles võetakse arvesse eriolukordi ja -vajadusi ning jõupingutusi, mida tuleb teha kava eesmärke silmas pidades.
            
         
               (4)
            
            
               Komisjon määras eraldiste suunava jaotuse 2007/2008. veiniaastaks otsusega 2007/719/EÜ. (3)
               
            
         
               (5)
            
            
               Vastavalt määruse (EÜ) nr 1227/2000 artikli 17 lõikele 4 kohaldatakse trahvi, kui liikmesriigi tegelikud kulutused hektari kohta ületavad esialgse eraldisega ettenähtud määra. 2008. eelarveaastal kohaldatakse seda sätet Slovakkia suhtes 6 169 euro ulatuses.
            
         
               (6)
            
            
               Vastavalt määruse (EÜ) nr 1227/2000 artikli 16 lõike 1 punktile c võivad liikmesriigid esitada taotluse edaspidiseks rahastamiseks jooksva eelarveaasta raames. 2008. eelarveaastal tegid seda Tšehhi Vabariik, Hispaania, Itaalia, Ungari ja Rumeenia.
            
         
               (7)
            
            
               Vastavalt määruse (EÜ) nr 1227/2000 artikli 17 lõikele 3 kiidetakse komisjonile liikmesriikide poolt esitatud edaspidise rahastamise taotlused heaks proportsionaalselt, kasutades summasid, mis jäävad alles pärast seda, kui liikmesriikidele eraldatud kogusummast on lahutatud kõikide liikmesriikide poolt kõnealuse määruse artikli 16 lõike 1 punktide a ja b kohaselt deklareeritud summade kogusumma. Kõnealust sätet kohaldatakse 2008. eelarveaastal Tšehhi Vabariigi, Hispaania, Itaalia, Ungari ja Rumeenia suhtes. Liikmesriikide poolt esitatud hilisema rahastamise taotlused hõlmasid ümberjaotamisele kuuluvast summast väiksemat summat, kõik asjaomaste liikmesriikide taotlused rahuldati,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriikide lõplikud eraldised teatava arvu hektarite jaoks 2007/2008. veiniaastaks viinamarjaistanduste ümberkorraldamiseks ja muutmiseks 2008. eelarveaasta jooksul määruse (EÜ) nr 1493/1999 alusel sätestatakse käesoleva otsuse lisas.
   Artikkel 2
   Käesolev otsus on adresseeritud Bulgaaria Vabariigile, Tšehhi Vabariigile, Saksamaa Liitvabariigile, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Küprose Vabariigile, Luksemburgi Suurhertsogiriigile, Ungari Vabariigile, Malta Vabariigile, Austria Vabariigile, Portugali Vabariigile, Rumeeniale, Sloveenia Vabariigile ja Slovakkia Vabariigile.
   
      Brüssel, 10. oktoober 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1.
   
      (2)  EÜT L 143, 16.6.2000, lk 1.
   
      (3)  ELT L 289, 7.11.2007, lk 59.
   
      LISA
      LÕPLIKUD RAHAERALDISED 2007/2008. VEINIAASTAKS
      (2008. eelarveaasta)
      
                  Liikmesriik
               
               
                  Pindala (ha)
               
               
                  Eraldis (eurodes)
               
            
                  Bulgaaria
               
               
                  1 200
               
               
                  9 013 796
               
            
                  Tšehhi Vabariik
               
               
                  706
               
               
                  11 883 827
               
            
                  Saksamaa
               
               
                  1 406
               
               
                  12 097 072
               
            
                  Kreeka
               
               
                  647
               
               
                  6 360 118
               
            
                  Hispaania
               
               
                  21 154
               
               
                  169 516 302
               
            
                  Prantsusmaa
               
               
                  8 977
               
               
                  69 071 668
               
            
                  Itaalia
               
               
                  12 358
               
               
                  101 761 476
               
            
                  Küpros
               
               
                  150
               
               
                  2 131 684
               
            
                  Luksemburg
               
               
                  5
               
               
                  38 001
               
            
                  Ungari
               
               
                  1 852
               
               
                  14 813 090
               
            
                  Malta
               
               
                  3
               
               
                  38 157
               
            
                  Austria
               
               
                  888
               
               
                  5 068 342
               
            
                  Portugal
               
               
                  2 711
               
               
                  23 511 590
               
            
                  Rumeenia
               
               
                  4 205
               
               
                  35 050 228
               
            
                  Sloveenia
               
               
                  124
               
               
                  2 401 900
               
            
                  Slovakkia
               
               
                  228
               
               
                  863 646
               
            
                  Kokku
               
               
                  56 614
               
               
                  463 620 897